Wo měrliwej rewoluciji 1989 a wo znowazjednoćenju Němskeje před 30 lětami swědči nětko w Kulowje wosebita wopomnjenska tafla. Při zachodźe do ewangelskeje cyrkwje su ju sobotu wotkryli.
Kulow (AK/SN). Na póndźelnych demonstracijach w Kulowje 1989 je tamniši pozawnowy chór stajnje Lutherowy kěrluš „Jed’n twjerdy hród je naš Bóh sam“ hudźił. Jeho prěnjej lince stejitej na wopomnjenskej tafli, kotruž staj měšćanosta Markus Posch (CDU) a předsyda měšćanskeho zwjazka CDU Mathias Kockert sobotu při zachodźe do Kulowskeje ewangelskeje cyrkwje wotkryłoj. Tajke pomniki pohnuwaja k dopominanju a budźitej pokojnosć a dźakownosć, rjekny farar Gabriš Nawka. Lutherowe linki su wuraz dźakownosće a našeje dowěry, z kotrejž optimistisce do přichoda hladamy, zwurazni Mathias Kockert.
szl_Latn szl_Latn